
________________________________________________________________
З  А  П  О  В  Е  Д

№ 222
гр. Ардино, 11.03.2020 г.


На основание чл. 44, ал. 1, т. 8 и ал. 2 от  Закона за местното самоуправление и местната администрация, чл. 63, ал. 4  и ал. 5 от Закона за здравето, Заповед № РД01-117/08.03.2020 г. на министъра на здравеопазването, Заповед № РД09-606/09.03.2020 г. на министъра на образованието и науката, писмо с изх. № 03-192-4/09.03.2020 г. на директора на РЗИ - гр. Кърджали и във връзка с регистрирания епидемичен подем на заболявания от грип и остри респираторни заболявания в условията на епидемично разпространение на COVID - 19 
Н А Р Е Ж Д А М:

1. Да бъдат преустановени организирането и провеждането, както и посещения на масови културни мероприятия на територията на община Ардино.
2. Преустановяване на организирането и провеждането на масови спортни мероприятия на територията на община Ардино. Провеждане на спортните мероприятия по спортния колендар да се извършва без публика.
3. Забранявам провеждането на всякакви масови публични обществени прояви, в които участват деца.
4. В Общинска администрация - Ардино, до второ нареждане, да се преустанови движението на гражданите в сградата и звената като обслужването им се организира от определени длъжностни лица. Отменят се приемните дни на кмета и на заместник кметовете на общината.
5. Общинска администрация, социалните институции (Център за настаняване от семеен тип за пълнолетни лица с умствена изостаналост, Дневен център за пълнолетни лица с увреждания, Център за обществена подкрепа, Проект „Ранно детско развитие“, Клуб на пенсионера), общинските училища и детски градини и спортните обекти, до второ нареждане, да преминат в режим „епидемичен“, като провеждат трикратна дезинфекция на подови настилки, плотове, первази, работни бюра, чинове, маси, дръжки на врати, тоалетни помещения, автомобили микробуси и други превозни средства.
6. Забранява се достъпа на външни лица до второ нареждане в сградите на социалните институции, общински училища и детски градини. Въвеждане на пропусквателен режим в образователните, социалните и културните институции.
7. Препоръчва се временно преустановяване на частните мероприятия с масов характер на открито и в закрити помещения на територията на община Ардино.
8. Препоръчвам да се преустанови посещението на гражданите на пазарите, както следва:

· гр. Ардино - понеделник;

· село Бял извор - петък;

· село Жълтуша - събота;

· село Падина - неделя.

9. Препоръчва се на лечебните заведения на територията на община Ардино - МБАЛ „Ардино“ ЕООД, филиала на Центъра за спешна медицинска помощ, общопрактикуващите лекари, специализираните кабинети за индивидуална доболнична медицинска помощ, денталните практики, здравните кабинети в общинските училища и детски градини да спазват указанията на РЗИ - Кърджали за епидемични мерки за недопускане на инфекция COVID - 19.
Същите да изпълняват планове за недопускане на вътрешноболнична инфекция и управление на процесите на инфекциозна превенция.

Завеждащ здравните кабинети в образователните институции да организират дейностите си, съгласно Наредба № 3 от 27 април 2000 година за здравните кабинети в детските заведения и училищата.

10. Всички второстепенни разпоредители с бюджета към община Ардино да предприемат адекватни мерки за предпазване на работниците и служителите, както и на гражданите.

11. Превозвачите, които организират обществен транспорт на пътници и ученици на територията на община Ардино да предприемат мерки за дезинфекция на използваните моторни превозни средства.


Настоящата заповед да се доведе до знанието на всички длъжностни лица и заинтересовани страни за сведение и изпълнение.


Същата да се постави на публични места на територията на община Ардино, както и на интернет страницата на общината.



Копие да бъде предоставено и на отговорните длъжностни лица.


Контрол по изпълнението на заповедта възлагам на секретаря на общината.
инж. ИЗЕТ ШАБАН   -----п-----
Кмет на община Ардино 
__________________________________________________________________
Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
